Martta Sax

Martta Sax (20. tammikuuta 1906 – 5. toukokuuta 1934) oli 28-vuotias Limingan osuuskaupan Ylipään sivumyymälän myymälänhoitaja joka joutui ryöstömurhan uhriksi Kempeleessä toukokuussa 1934. Murhasta tuomittiin vuonna 1936 pientilallisen poika Kalle Jalmari Väisänen, joskaan kaikki eivät olleet vakuuttuneita hänen syyllisyydestään ja epäilivät, että tekijä olisi ollut Limingan osuuskaupalle velkaantunut ison talon isäntä. Väisäsen hallusta tavattiin Saxin asunnosta murhan yhteydessä kadonnut pistooli. Yle elävä arkisto 9.11.2017 : Pentti Haanpään Isännät ja isäntien varjot kertoi siitä, mistä haluttiin vaietaKuka murhasi kempeleläisen Martta Saxin? Kaleva 13.1.2013Martta Saxin hautakivi, Temmeksen kirkkotarha, Tyrnävä (Hautakirjoituksia ja hautakuvia, Suomen Sukututkimusseura) Raaka naismurha Kempeleellä. Myymälänhoitajatar uhrina, Laatokka 8.5.1934, nro 52, s. 3, Kansalliskirjaston digitaaliset aineistotLöytynyt pistooli kavalsi murhaajan. Martta Saxin ryöstömurha selvinnyt, Käkisalmen Sanomat 7.4.1936, nro 39, s. 5, Kansalliskirjaston digitaaliset aineistotKempeleen ryöstömurha selvä. Pientilallinen J. väisänen tunnustanut. Hänet paljasti aikoinaan kadonnut pistooli, Laatokka 7.4.1936, nro 39, s. 5, Kansalliskirjaston digitaaliset aineistotMartta Sax aavisti murhan?, Käkisalmen Sanomat 31.5.1934, nro 58, s. 3, Kansalliskirjaston digitaaliset aineistot

Tyrnävän Peilipoika -nimellä tunnetulta selvänäkijä Armas Pasaselta pyydettiin apua Saxin murhan selvittämisessä.  Pasanen antoikin poliisille murhaajan tuntomerkit, mutta perimätiedon mukaan häntä uhkailtiin tämän jälkeen ja vaadittiin vaikenemaan asiasta.Vilhelm Turpeinen : Modernia shamanismia Tyrnävällä, Ostro 2/2010  Unet ennustavat ja taikapeilipojat tutkivat, Käkisalmen Sanomat 26.5.1934, nro 56, s. 3, Kansalliskirjaston digitaaliset aineistot

Kirjailija Pentti Haanpää sai päiväkirjamerkintöjensä mukaan alkusysäyksen romaanilleen Isännät ja isäntien varjot luettuaan lehdestä uutisen Saxin murhasta. Kirjan päähenkilö, pulakauden ahdistama isäntä Jopi Herneinen, surmaa romaanin lopussa osuuskaupan myymälänhoitaja Lyyli Kaislan, jonka kanssa hänellä oli ollut suhde.

 Lähteet 

 Aiheesta muualla 
 Murha.info-keskustelu : Martta Saxin murha Kempeleessä 1934

Luokka:Vuonna 1906 syntyneet
Luokka:Vuonna 1934 kuolleet
Luokka:Suomalaiset henkirikosten uhrit
Luokka:Vuoden 1934 rikokset
Luokka:1930-luvun rikokset Suomessa